Diari Oficial de la Generalitat Valenciana


Sumari del DOGV 3616, del 02-11-1999 (1999/9030)

DECRET 186/1999, de 19 d'octubre, del Govern Valencià, pel qual s'accepta la cessió gratuïta de la propietat de l'immoble situat en partida de Pont Alt, del terme municipal d'Albal, destinat a vial (xarxa bàsica metropolitana), realitzada per l'estat.
-----------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/19/186/dof/vci/html**

### Dades del document

Número de DOGV
:   3616

Data del DOGV
:   02-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9030


Data del document
:   19-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Albal
    * propietat immobiliària
    * cultura regional

DECRET 186/1999, de 19 d'octubre, del Govern Valencià, pel qual s'accepta la cessió gratuïta de la propietat de l'immoble situat en partida de Pont Alt, del terme municipal d'Albal, destinat a vial (xarxa bàsica metropolitana), realitzada per l'estat. [1999/M9030]
  
L'estat, mitjançant l'Ordre del Ministeri d'Economia i Hisenda de data 7 de maig de 1998, disposà cedir gratuïtament a la Generalitat Valenciana l'immoble de la seua propietat, situat en partida de Pont Alt, del terme municipal d'Albal, de 553 m² de superfície.
  
A proposta de la Conselleria d'Obres Públiques, Urbanisme i Transports, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a vial (xarxa bàsica metropolitana), en el termini de tres anys, i s'haurà de mantenir la destinació indefinidament.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat Valenciana podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda i amb la deliberació prèvia del Govern Valencià, en la reunió del dia 19 d'octubre de 1999,
  
DECRETE
  
Article 1
  
Acceptar la cessió gratuïta de la propietat realitzada per l'estat de l'immoble situat en partida de Pont Alt, del terme municipal d'Albal, la descripció del qual és la següent:
  
Immoble de 553 m², situat a Albal, Pla de Pont Alt, que forma part de la finca dedicada a Laboratori Agroalimentari de l'Estat, que confronta: nord, finca matriu, inscrita en el Registre de la Propietat de Torrent amb el número 5.659; sud, nova carretera distribuïdor sud de la Xarxa Bàsica Metropolitana. Tram I. Ronda Albal. Clau 2-V-332; est, Carretera Real de Madrid (N-340), i oest, finca matriu (Laboratori Agroalimentari de l'Estat).
  
Consta inscrit en el Registre de la Propietat de Picassent, al tom 2.206, llibre 115, foli 219, finca número 9.329, inscripció 1a.
  
Referència cadastral: 32717/01.
  
Càrregues i gravàmens: lliure de càrregues i gravàmens.
  
Article 2
  
La cessió gratuïta realitzada per l'estat s'efectua amb la condició de destinar l'immoble a vial (xarxa bàsica metropolitana), per termini indefinit.
  
Article 3
  
Elevar a escriptura pública la cessió i acceptació de l'immoble; totes les despeses seran a càrrec de la Generalitat Valenciana.
  
Article 4
  
Formalitzada l'escriptura pública de cessió i acceptació, el dret de propietat de l'immoble haurà d'incorporar-se a l'Inventari General de Béns i Drets de la Generalitat Valenciana, i inscriure's al seu nom en el registre de la propietat.
  
Disposició final
  
La Conselleria d'Economia i Hisenda durà a terme els tràmits necessaris per a fer efectiu el que disposa el present decret.
  
València, 19 d'octubre de 1999.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI